Na osnovu člana 7. tačka b) i člana 36. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na 7. sjednici od 28.04.2021. godine, donosi

**ODLUKU**

**o izmjeni Odluke o utvrđivanju i održavanju**

**obaveznih rezervi i utvrđivanju naknade na iznos rezerve**

**Član 1.**

U Odluci o utvrđivanju i održavanju obaveznih rezervi i utvrđivanju naknade na iznos rezerve (''Službeni glasnik BiH'', br. 30/16, 48/16, 27/19, 4/20 i 24/21) član 7. mijenja se i glasi:

''Član 7.

(1) Centralna banka na računu rezervi banke u obračunskom periodu:

1. na sredstva obavezne rezerve po osnovu osnovice u domaćoj valuti, KM – ne obračunava naknadu,
2. na sredstva obavezne rezerve po osnovu osnovice u stranim valutama i u domaćoj valuti s valutnom klauzulom – obračunava naknadu po stopi koju primjenjuje Evropska centralna banka na depozite komercijalnih banaka (Deposit Facility Rate) umanjenu za 10 baznih poena i
3. na sredstva iznad obavezne rezerve – obračunava naknadu po stopi koju primjenjuje Evropska centralna banka na depozite komercijalnih banaka (Deposit Facility Rate).

(2) Ukoliko u toku perioda održavanja dođe do promjene vrijednosti Deposit Facility Rate, primjenjuje se stopa koja je važila na prvi dan perioda održavanja tokom kojeg je došlo do promjene Deposit Facility Rate.''

**Član 2.**

Ova odluka stupa na snagu osmog dana od dana objavljivanja u ''Službenom glasniku BiH'', a primjenjuje se od 01.06.2021. godine.

**Član 3.**

Ova odluka se objavljuje u ''Službenim novinama Federacije BiH'', ''Službenom glasniku Republike Srpske'' i ''Službenom glasniku Brčko distrikta Bosne i Hercegovine''.

 Predsjedavajući

Broj: UV-122-01-1-1045-7/21 Upravnog vijeća Centralne banke

Sarajevo, 28.04.2021. godine Bosne i Hercegovine

 GUVERNER

 dr. Senad Softić